CELEX: 62015TN0392
Language: lt
Date: 2015-07-17 00:00:00
Title: Byla T-392/15: 2015 m. liepos 17 d. pareikštas ieškinys byloje European Dynamics Luxembourg ir kt./Europos geležinkelio agentūra

5.10.2015   
            
            
               LT
            
            
               Europos Sąjungos oficialusis leidinys
            
            
               C 328/13
            
         2015 m. liepos 17 d. pareikštas ieškinys byloje European Dynamics Luxembourg ir kt./Europos geležinkelio agentūra
   
   (Byla T-392/15)
   (2015/C 328/12)
   Proceso kalba: graikų
   
      Šalys
   
   
      Ieškovės: European Dynamics Luxembourg SA (Liuksemburgas, Liuksemburgas), Evropaiki Dinamiki – Proigmena Sistimata Tilepikinonion Pliroforikis kai Tilematikis AE (Αtėnai, Graikija), European Dynamics Belgium SA (Briuselis, Βelgija), atstovaujamos advokatų I. Ambazis ir M. Sfyri
   
      Atsakovė: Europos geležinkelio agentūra (EGA)
   
      Reikalavimai
   
   Ieškovės Bendrojo Teismo prašo:
   
               —
            
            
               panaikinti Europos geležinkelio agentūros sprendimą, apie kurį joms buvo pranešta 2015 m. gegužės 8 d. išteklių ir pagalbos tarnybos direktoriaus laišku, ir kuriuo EGA ieškovių pasiūlymui buvo skirta antroji vieta atviro viešojo pirkimo Nr. 2015/S019-029728 „ERA/2015/01/OP ESPEISD 5 – Išorės paslaugos, vystant EGA informacinę sistemą“ dalyje Nr. 1 „Informacinės sistemos, susijusios su turimais ištekliais ir laiku vystymas, priežiūra ir pagalba iš vidaus“,
            
         
               —
            
            
               panaikinti Europos geležinkelio agentūros sprendimą, apie kurį ieškovėms buvo pranešta 2015 m. liepos 1 d. išteklių ir pagalbos tarnybos direktoriaus laišku, ir kuriuo ieškovių pasiūlymui buvo skirta antroji vieta atviro viešojo pirkimo Nr. 2015/S019-029728 „ERA/2015/01/OP ESPEISD 5 – Išorės paslaugos, vystant EGA informacinę sistemą“ dalyje Nr. 2 „Informacinės sistemos, susijusios su turimais ištekliais ir laiku vystymas, priežiūra ir pagalba iš išorės“,
            
         
               —
            
            
               priteisti iš Europos geležinkelio agentūros visas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovės nurodo, kad remiantis SESV 263 straipsniu ginčijami sprendimai turi būti panaikinti, nes EGA nesilaikė savo pareigos motyvuoti, nes pateikė nepakankamus motyvus dėl ieškovių techninio pasiūlymo vertinimo neįprastai mažų kainų pasiūlymų atžvilgiu.